2 middelmatige ryp tamaties, die skil en pitte verwyder en dan fyngekap
2,5 mℓ gedroogde basiliekruid
125 mℓ droë witwyn
Meng die basilie en die tamatie. Voeg die botter en knoffel in ’n souspot en verhit sodat die botter smelt. Wanneer die botter begin borrel – dit moet nie verbruin nie – voeg die tamatie by. Laat dit 6 tot 8 minute lank kook.
Geur die mengsel met paprika en gooi die wyn by. Laat dit saggies kook tot alles goed gemeng is. Roer deurentyd.
Voeg nou die kaas by. Hou aan roer. Wanneer die kaas gesmelt is en dit is baie warm is dit gereed om bedien te word. Bedien dit op roosterbrood, as fondue-sous of oor pasta.
op 6/24/2016 04:00:00 pm Suid-Kaapse brande: Toe die bergwind opstaan... | Netwerk24
Suid-Kaapse brande: Toe die bergwind opstaan...
’n Huilende Angelique Jantjies voor Ben Oelf se afgebrande huis. Foto’s: Deon Raath
Net meer as ’n jaar nadat hy as vrywilliger in Knysna die brande help beveg het, moes Nataniel Oelf Donderdag in Karatara, naby Knysna, saam met die polisie deur roet en as sif vir die oorskot van sy familie.
Nataniel (26) is buitengewoon kalm, amper statig in sy hartseer. Maandag was hy nog ’n pa van drie. Nou van geen.
“Ek dink ons het vandag van my suster se bene gekry. Dalk ook van my kinders s’n,” sê Nataniel laat Donderdagmiddag aan Rapport.
Net buite ’n bibberkoue Buffelsbaai trek hy ’n kombers stywer om hom vas voordat hy versigtig verder praat.
Oupa Ben Oelf (65) het die afgelope Maandag twee keer tevergeefs by brandende huise ingehardloop om familielede te probeer red. Nege het gesterf.
Hy was Maandag op pad werk toe, gesus deur die wete dat die brand in die berg volgens die owerhede “onder beheer” was.
“Ek was so 2 km van Karatara af toe ek vuur sien. Ek bel toe ’n boer, Rob Dormehl, saam met wie ek verlede jaar in Knysna gaan vuur slaan het en sê ek is reg om te gaan veg in Karatara.”
Op pad na Dormehl se plaas, bel hy toe sy pa. “Ek was bekommerd en ek kon hoor my pa ook – die bergwind was ’n groot probleem,” sê Nataniel.
Hy word stil en vir ’n oomblik soek hy woorde in die ysige Suid-Kaapse aand.
’n Teddiebeer, vasgesmelt aan die huis waarin nege mense gesterf het.
“Toe ek weer my pa bel, antwoord een van die kinders . . .”
Sy stem word merkbaar sagter.
“Ek kon die histeriese geskree in die agtergrond hoor toe sy vir my sê die vuur is in die huis.”
Nataniel het hom te fiets na Dormehl gehaas.
“Ek het by hom ingehardloop en gesê my huis brand en my kinders is binne die huis, toe los Rob alles en ons jaag Farleigh toe.”
Angelique Jantjies (50) op die erf waar haar familielede gesterf het.
Van Karatara na Farleigh krul die sowat 4 km grondpad om die “nat draai, die wit draai en dan die lang draai”.
Nataniel en Rob het sy pa en ’n 12-jarige niggie in die straat in Farleigh gekry.
“Hulle was baie deurmekaar van al die rook . . .”
Oupa Ben Oelf (65), patriarg van die familie en ’n tradisionele leier van die Khoisan in die omgewing, vertel verder: “Die Oelfs ken die natuur hier. Ons het geweet daar is probleme toe die bergwind opstaan.”
Die laaste huiswerk.
Hy leun vorentoe oor die tafel en benadruk elke lettergreep met ’n handbeweging:
“My eie agterdeur kon ek nie kry nie.
Die bad wat was. In Farleigh het 13 van die piepklein bosboudorpie se 26 huise die afgelope Maandag afgebrand. Foto: Deon Raath
Vir ’n oomblik is hy stil.
“Van die 26 huise in Farleigh is 13 afgebrand, maar ons gaan nêrens heen nie. Dis ons geboreplek, die plek waar ons voorouers begrawe is en nou ook die plek waar ons kinders dood is. Ons wil ’n monument hier oprig – en bly sal ons hier bly.”
* Die familie het gevra dat hul gestorwe familielede se name verswyg word uit respek vir die oorledenes.
Meer oor: Karatara | Knysna | Brand
Name van brandslagoffers bekend
2 brande by George vorm 1 brand
George-brande: Provinsie help slagoffers